The Good Place

The Good Place er en amerikansk fantasykomedie-tv-serie laget av Michael Schur. Serien hadde premiere 19. september 2016 på NBC.

Handlingsreferat 
Serien er sentrert rundt et liv etter døden hvor mennesker enten sendes til «det gode stedet» eller til «det dårlige stedet» etter at de dør. Alle mennesker skal bli tildelt en poengsum, basert på moralen i deres oppførsel så lenge de levde. Men bare mennesker med de aller høyeste poengsummene kan sendes til det gode stedet, hvor de oppnår evig lykke med hvert eneste ønske oppfylt. Ved «det gode stedet» blir menneskene forsøkt veiledet av en kunstig intelligens som kalles Janet. Men alle andre mennesker opplever en evighet med tortur ved «det dårlige stedet»

I den første sesongen mener den amoralske enstøingen Eleanor, og den småkriminelle Jason, at de har blitt sendt til «det gode stedet» ved en feiltakelse. Eleanors tildelte sjelevenn, Chidi, en filosof, forsøker å lære mennesker etikk slik at de kan gjøre seg fortjent til deres tilstedeværelse på det gode stedet. Jasons sjelevenn, den velstående sosialisten Tahani, forsøker å hjelpe Michael, den tilsynelatende vennlige designeren av nabolaget deres, med å takle alle problemene som tilsynelatende blir forårsaket av Eleanor og Jasons tilstedeværelse.

I den andre sesongen sletter Michael gjentatte ganger menneskenes hukommelse, for å starte deres psykologiske tortur på nytt. Men de oppdager sannheten hver gang. Michaels feil resulterer i at han blir presset av en annen demon som ønsker å ta over jobben hans, så Michael overbeviser menneskene til å hjelpe ham med å narre sjefen sin i bytte mot passasje til det gode stedet. Når Michael forstår at mennesker kan forbedre deres godhet etter at de dør, appellerer han saken deres til den evige dommeren - som bestemmer at menneskene kan returneres til livene deres på jorden, uten noen minner om livet etter døden, for å prøve å bevise deres bedre moralske utvikling.

Tilbake på jorden, i løpet av den tredje sesongen, deltar gruppen i en forskningsstudie ledet av Chidi og hans kollega Simone. Når de først har lært sannheten om livet etter døden, forsøker de å hjelpe andre med å forbedre deres moralske oppførsel. Etter hvert oppdager de at ingen har blitt tatt opp til «det gode stedet» på flere århundrer. De kommer med en hypotese om at poengsystemet er fundamentalt feil, og setter opp et eksperimentelt simulert Good Place for å undersøke om mennesker klarer å utvikle seg mer etisk og moralsk med riktig støtte.

I den fjerde og siste sesongen beviser det årelange eksperimentet til slutt at mennesker kan vise moralsk forbedring i etterlivet. Gruppen innfører derfor et nytt system hvor avdøde mennesker får muligheten til å komme til det gode stedet ved å bestå forskjellige undersøker for moralsk utvikling.

Skuespillere 

 Kristen Bell som Eleanor Shellstrop. En avdød egoistisk amerikansk farmasøytisk selger fra Phoenix, Arizona. Hun havner tilsynelatende ved «The Good Place» ved en feiltakelse, etter å ha blitt forvekslet med en advokat som forsøkte å frikjenne uskyldige klienter som står overfor dødsdommer.
 William Jackson Harper som Chidi Anagonye. En avdød fransk-talende nigeriansk-senegalesisk professor i etikk og filosofi. Han underviste ved Sorbonne og St. John's University i Australia.
 Jameela Jamil som Tahani Al-Jamil. En avdød velstående britisk filantrop og mote-modell som tror hun hører hjemme på det gode stedet.
 D'Arcy Carden som Janet. En programmert guide og kunnskapsbank. Fungerer som det gode stedets viktigste informasjonskilde, og kan gi innbyggerne alt de måtte ønske seg. Senere får Janet et mer menneske-lignende sinn, og begynner å handle annerledes enn måten hun opprinnelig ble designet på.
 Manny Jacinto som Jason Mendoza. En avdød amatør filippinsk-amerikansk diskjockey, og narkotika-selger fra Jacksonville, Florida. Havner tilsynelatende ved Good Place ved en feiltakelse.
 Ted Danson som Michael. Det viser seg at han hadde narret flere mennesker, og egentlig var en demon som torturerer mennesker.

Referanser

Eksterne lenker
 

TV-serier fra 2010-årene, fra USA
Komiserier fra USA
TV-produksjoner på NBC